Sóknarfæri í ferðaþjónustu á Vestfjörðum og viðhorf ferðaþjóna og sveitarstjórnarfulltrúa til auðlinda í ferðaþjónustu
Í þessari ritgerð er leitast við að greina fýsileika sóknarfæra í ferðaþjónustu á Vestfjörðum með tilliti til sérstöðu, landfræðilegra auðlinda og viðhorfa ferðaþjóna og kjörinna sveitarstjórnarfulltrúa á svæðinu. Til að greina sóknarfærin er notast við kortlagningu auðlinda ferðaþjónustunnar á landfræðilegum grunni, niðurstöður skoðanakannana sem lagðar voru fyrir ferðaþjóna og sveitarstjórnarfulltrúa, viðtöl við framkvæmdarstjóra sveitarfélaga auk fyrri útgefinna rannsókna höfundar. Helstu niðurstöður eru þær að til þess að Vestfirðir geti nýtt sér þann mikla vöxt sem er í ferðaþjónustu á Íslandi með sjálfbærum hætti er mikilvægt að sveitarfélög á svæðinu komi fram með skýra stefnumótun og miðli upplýsingum með virkum hætti til hagsmunaaðila. Á Vestfjörðum eru miklir möguleikar í ferðaþjónustu og mörg spennandi tækifæri. Sóknarfærin eru vannýtt því auk fleiri þátta vantar heildstæða stefnu. Kortlagning auðlinda gefur nýja mynd af sóknarfærum á svæðinu og auðveldar stefnumótun og vöruþróun til þess að byggja upp og efla þá miklu möguleika sem til staðar eru.
Ferðaþjónusta, Sveitarfélög, Stefnumótun
Networked Digital Library of Theses and Dissertations